ໂຈນສະລັດໂຊມາເລຍ ຈີ້ກຳປັ່ນບັນທຸກນ້ຳມັນຂ ຂະໜາດຍັກຂອງກຣິສ(ເກັຣກ)
ຂ່າວທີ່ໜ້າສົນໃຈອື່ນໆອີກ: ທ່ານ Porfirio Lobo ໄດ້ຊະນະການເລືອກຕັ້ງ ປະທານາທິບໍດີຮອນດູຣັສ; ອະດີດກອງໂຈນ ໄດ້ຮັບໄຊຊະນະ ໃນການເລືອກຕັ້ງ ທີ່ຢູຣູກວ
ປາກົດວ່າເສດຖີເຈົ້າຂອງ ranch ຫລືຟາມລ້ຽງສັດທ່ານ Porfirio “Pepe” Lobo ໄດ້ຮັບໄຊຊະນະຢ່າງແໜ້ນໜາ ໃນການເລືອກຕັ້ງປະທານາທິບໍດີຫລັງການກໍ່ລັດຖະປະຫານ ທີ່ປະເທດຮອນດູ ຣັສ ມື້ວານນີ້ ທ່ານໂລໂບ ຜູ້ສະມັກແຂ່ງຂັນຈາກພັກຝ່າຍຄ້ານຫົວນິຍົມແນວທາງເດີມ ໄດ້ຮັບຄະແນນສຽງ 56% ລື່ນຄູ່ແຂ່ງ ທ່ານ Elvin Santos ຈາກພັກເສຣີນິຍົມຂອງລັດຖະບານນັ້ນຢ່າງຫລວງຫລາຍ ທ່ານຊານຕົສ ເປັນອະດີດຮອງປະທານາທິບໍດີ ໃນຄະນະລັດຖະບານຂອງປະທານາທິບໍດີManuel Zelaya ທີ່ຖືກໂຄ່ນລົ້ມ ເມື່ອເດືອນມີຖຸນາຜ່ານມາ ບັນດາເຈົ້າໜ້າທີ່ເລືອກຕັ້ງພາກັນຊົມເຊີຍການປ່ອນບັດທີ່ ໂດຍສ່ວນໃຫຍ່ແລ້ວ ແມ່ນໄດ້ດຳເນີນໄປຢ່າງລາບລື່ນ ໂດຍມີປະມານ 62 ສ່ວນຮ້ອຍຂອງຜູ້ມີສິດເລືອກຕັ້ງພາກັນອອກໄປໃຊ້ສິດຂອງເຂົາເຈົ້າ ມີເຫດການປະທະກັນເລັກນ້ອຍ ຢູ່ໃນເມືອງSan Pedro Sula ບ່ອນທີ່ປະຊາຊົນຈຳນວນນື່ງ ໄດ້ພາກັນເດີນຂະບວນປະທ້ວງ ສະນັບສະນູນທ່ານZelaya ທີ່ໄດ້ຮຽກຮ້ອງໃຫ້ມີການຂ້ວາມບາດການເລືອກຕັ້ງ ຕຳຫລວດໄດ້ຍິງລະເບີດນ້ຳຕາຂັບໄລ່ພວກປະທ້ວງໃຫ້ສະຫລາຍໂຕ ທັງທ່ານ Zelaya ແລະທ່ານ Roberto Michelettiທີ່ໄດ້ຮັບການໜຸນຫລັງຈາກພວກທະຫານ ແລະຂື້ນດຳລົງຕຳແໜ່ງແທນທ່ານZelaya ນັ້ນ ຕ່າງກໍບໍ່ໄດ້ເຂົ້າແຂ່ງຂັນ ໃນການເລືອກຕັ້ງຄັ້ງນີ້ ສ່ວນຢູ່ທີ່ປະເທດUruguay ນັ້ນ ກໍປາກົດວ່າ ອະດີດຫົວໜ້າກອງໂຈນ ທີ່ໂຄສະນາຫາສຽງເລືອກຕັ້ງ ບົນນະໂຍບາຍທີ່ວ່າຈະສືບຕໍ່ແນວທາງປານກາງຂອງພັກລັດຖະບານຕໍ່ໄປນັ້ນ ໄດ້ຮັບໄຊຊະນະ ໃນການເລືອກຕັ້ງຮອບສອງຫລືຮອບຕັດສິນຊີ້ຂາດ ໃນມື້ວານນີ້ ຜົນການເລືອກຕັ້ງຂັ້ນຕົ້ນ ສະແດງວ່າ ທ່ານJose Mujica ອະດີດກະບົດອ່ຽງຊ້າຍ ທີ່ໄດ້ໃຊ້ເວລາ 14 ປີ ຢູ່ໃນຄຸກ ໄດ້ຮັບຄະແນນສຽງຫລາຍກ່ວາ50% ເລັກນ້ອຍ ແລະຄູ່ແຂ່ງຂອງທ່ານ ຄືປະທານາທິບໍດີ Luis Alberto Lacalle ໄດ້ປະກາດຍອມຮັບເອົາຄວາມປາໄຊ ທ່ານ Mujica ຈະຂື້ນດຳລົງຕຳແໜ່ງແທນປະທານາທິບໍດີTabare Vazquez ທີ່ບໍ່ສາມາດເຂົ້າແຂ່ງຍາດເອົາຕຳແໜ່ງເປັນສະໄໝທີສອງໄດ້ ຍ້ອນກົດໝາຍລັດຖະທຳມະນູນຫ້າມ ໄຊຊະນະຂອງທ່ານ Mujica ເຮັດໃຫ້ພັກແນວໂຮມປະສົມ Broad Front ທີ່ອ່ຽງຊ້າຍກາງນັ້ນ ຄອງອຳນາດຕື່ມອີກ5 ປີ ໃນ Uruguay ລັດຖະບານອິຣ່ານກ່າວວ່າ ຕົນມີແຜນການທີ່ຈະກໍ່ສ້າງໂຮງງານກັ່ນທາດຢູເຣນຽມໃໝ່ເພື່ອຍົກລະດັບເກຣດເສີມສະມັດຕະພາບນັ້ນ 10 ແຫ່ງ ທີ່ຄ້າຍຄືກັນກັບໂຮງງານເສີມສະມັດຕະພາບແຫ່ງໃຫຍ່ທີ່ Natanz ສື່ມວນຊົນຂອງລັດລາຍງານວ່າ ໄດ້ມີການອະນຸມັດຫ້າສະຖານທີ່ແລ້ວສຳລັບກໍ່ສ້າງໂຮງງານໃໝ່ດັ່ງກ່າວ ແລະອົງການພລັງງານປາລະມະນູຂອງປະເທດ ກໍໄດ້ຮັບຄຳສັ່ງໃຫ້ຊອກຫາຕື່ມອີກ5 ບ່ອນ ຫົວໜ້ານິວເຄລຍຂອງອິຣ່ານ ທ່ານ Ali Akbar Salehi ກ່າວວ່າ ສະຖານທີ່ແຫ່ງໃໝ່ແມ່ນຈະສ້າງເລິກເຂົ້າໄປໃນໂຕພູເຂົາເພື່ອປົກປ້ອງໂຮງງານຈາກການຖືກໂຈມຕີ ແລະໂຮງງານໃໝ່ກໍຈະນຳໃຊ້ເຕົາກັ່ນແບບໃໝ່ທີ່ມີປະສິດທິພາບຫລາຍກ່ວາເກົ່າ ຄຳປະກາດຂອງລັດຖະບານອິຣ່ານ ກ່ຽວກັບການເສີມຂະຫຍາຍໂຄງການນິວເຄລຍຂອງຕົນອອກໄປນັ້ນມີຂື້ນໃນຂະນະທີ່ມະຫາອຳນາດຕ່າງໆ ແລະອົງ ການພະລັງປາລະມະນູສາກົນຂອງສະຫະປະຊາຊາດພະຍາຍາມທີ່ຈະຈຳກັດ ກິດຈະກຳເສີມສະມັດຕະ ພາບທາດຢູເຣນຽມຂອງອິຣ່ານ ໂຄສົກທຳນຽບຂາວທ່ານ Robert Gibbs ກ່າວວ່າ ໃນການກໍ່ສ້າງໂຮງງານເສີມສະມັດຕະພາບທາດຢູເຣນຽມໃໝ່ນັ້ນແມ່ນອິຣ່ານຈະກະທຳໃນອັນທີ່ ເປັນການຝ່າຝືນຕໍ່ພັນ ທະຂອງຕົນ ທີ່ມີຕໍ່ນາໆຊາດນັ້ນຢ່າງຮ້າຍແຮງທີ່ສຸດໂດຍທ່ານກ່າວຕື່ມວ່າ ແລະນັ້ນກໍແມ່ນ “ອີກໂຕຢ່າງນື່ງ ຂອງການເລືອກໂດດດ່ຽວຕົນເອງຂອງອິຣ່າ ” ເຈົ້າໜ້າທີ່ຂັ້ນສູງທ່ານນື່ງຂອງອິຣ່ານ ກ່າວວ່າການຕັດສິນໃຈສ້າງໂຮງງານເສີມສະມັດຕະພາບທາດຢູເຣນຽມ 10 ແຫ່ງນັ້ນ ແມ່ນມີຂື້ນເພື່ອເປັນການຕອບໂຕ້ຕໍ່ການປະນາມອິຣ່ານ ໂດຍອົງ ການພະລັງປາລະມະນູສາກົນ ຂອງສະຫະປະຊາຊາດ ຕະຫລາດຮຸ້ນທີ່ Dubai ແລະສະຫະລັດອາຫຣັບEmirates ຕົກລາຄາຢ່າງໃຫ່ຍ ໃນລະວ່າງ 6 ຫາ 7% ໃນການຊື້ຂາຍກັນໃນເຊົ້າວັນຈັນມື້ນີ້ ສອງຕະຫລາດຮຸ້ນນີ້ ໄດ້ໄຂຂື້ນເປັນເທື່ອທຳອິດໃນມື້ນີ ຫລັງຈາກທີ່ບໍລິສັດຊັບສິນທີ່ດິນDubai World ທີ່ເປັນຂອງລັດ ໄດ້ຂໍເລື່ອນເວລາໃນການຊຳລະໜີ້ຂອງຕົນອອກໄປ ທີ່ໄດ້ສົ່ງຜົນໃຫ້ຮຸ້ນຕົກລົງຢ່າງໃຫຍ່ໃນວັນພຸດຜ່ານມາ ແລະຕະຫລາດຮຸ້ນໄດ້ອັດລົງ ຍ້ອນເທດສະການສະຫລອງບຸນ Eidal-Adha ສີ່ມື້ ຂອງຊາວມຸສລິມ ໃນວັນອາທິດວານນີ້ ທະນາຄານກາງ ຂອງສະຫະລັດອາຫຣັບEmirates ຫລື UAE ກ່າວວ່າ ຕົນຕັ້ງໃຈທີ່ຈະປ້ອນເງິນ ເຂົ້າໃສ່ພາກສ່ວນການທະນາຄານຂອງຕົນໃນຄວາມພະຍາຍາມເພື່ອຈຳກັດຂອບເຂດຂອງຜົນກະທົບຈາກວິກິດການນີ້ ອົງການIMF ຫລືກອງທືນສາກົນໄດ້ອອກຄຳຖະແຫລງສະແດງຄວາມຍິນດີນຳ ຄຳປະກາດຂອງທະນາຄານກາງຂອງ UAE ຕະຫລາດຮຸ້ນໃນທົ່ວໂລກຕົກລາຄາຢ່າງໃຫຍ່ໃນອາທິດແລ້ວນີ້ ຍ້ອນພວກລົງທືນພາກັນຂາຍອອກເພາະຢ້ານວ່າວິກິດການສິນເຊື່ອຂອງ Dubai ອາດສາ ມາດສົ່ງຜົນກະທົບຕໍ່ພວກເສດຖະກິດທີ່ກຳລັງໂຜ່ໂຕຂື້ນມາ ແລະພວກທະນາຄານໃນຢູໂຣບ ທີ່ເອົາເງິນໃຫ້ດູບາຍ ກູ້ຢືມນັ້ນ ສຳນັກພະລາດຊະວັງໄດ້ອອກມາປະກາດໃນວັນຈັນມື້ນີ້ວ່າການໃຫ້ພະລາດໂຊວາດຂອງກະສັດພູມີພົນອະດຸນຍະເດດ ໃນຄ່ຳຄືນກ່ອນວັນຄ້າຍວັນປະສູດຂອງພະອົງຕາມທີ່ພະອົງຊົງໄດ້ປະຕິບັດມາເປັນປະເພນີຊື່ງປີນີ້ໄດ້ກຳໜົດໃສ່ວັນສຸກຈະມານີ້ໄດ້ຖືກເລື່ອນອອກໄປຢ່າງບໍ່ມີກຳໜົດ ເລຂາສ່ວນພະອົງຂອງກະສັດໄທ ໃຫ້ຮູ້ອີກວ່າການເດີນສວນສະໜາມຂອງກອງກຽດຕິຍົດເພື່ອເປັນກຽດແກ່ພະອົງທີ່ໄດ້ກຳໜົດຈະຈັດຂື້ນໃນວັນພຸດມື້ຮື້ນັ້ນກໍໄດ້ຖືກເລື່ອນອອກໄປເຊ່ນກັນແຕ່ວ່າ ພະອົງຈະຍັງຊົງສະເດັດໄປເປັນປະທານໃນພະລາດຊະພິທີຢູ່ທີ່ພະລາດຊະວັງໃນມື້ວັນເສົາອັນເປັນວັນຄ້າຍວັນປະສູດຂອງພະອົງນັ້ນຊື່ງຈະມີຄອບຄົວເຊື້ອພະວົງກັບບັນດາສະມາຊິກສະພາແຫ່ງໄທເຂົ້າຮ່ວມຖວາຍພະພອນແກ່ພະອົງ ກະສັດພູມີພົນ ຊື່ງເປັນກະສັດທີ່ຄອງບັນ ລັງດົນທີ່ສຸດຂອງໂລກຈະຊົງມີພະຊົນມາຍຸ 82 ພັນສາ ໃນວັນທີ 5 ທັນວານີ້ ພະອົງໄດ້ຊົງເຂົ້າໄປຮັບການປິ່ນປົວຢູ່ໂຮງພະຍາບານ ເມື່ອວັນທີ 19 ກັນຍາຜ່ານມາຍ້ອນອາການປອດອັກເສບແລະເປັນໄຂ້ຊື່ງການລົ້ມປ່ວຍຂອງພະອົງໄດ້ກໍ່ໃຫ້ເກີດຄວາມເປັນຫ່ວງຢ່າງແຜ່ຫລາຍ ໃນໝູ່ປະຊາຊົນໄທທີ່ເບິ່ງເຫັນພະອົງວ່າເປັນອົງປະມຸກທີ່ຊົງເຮັດໃຫ້ປະເທດທີ່ແຕກແຍກກັນໃນທາງການເມືອງນັ້ນ ຍັງປຸ້ມລຸມສາມັກຄີກັນຢູ່ ພວກນັກຂ່າວກັບນັກເຄື່ອນໄຫວ ຫລາຍຮ້ອຍຄົນ ພາກັນເດີນຂະບວນໃນນະຄອນຫລວງມະນີລາໃນວັນຈັນມື້ນີ້ ເພື່ອປະທ້ວງຕໍ່ການສັງຫານໝູ່ພົນລະເຮືອນ 57 ຄົນ ຢູ່ໃນເກາະດອນທາງພາກໃຕ້ທີ່ວຸ້ນວາຍຂອງປະເທດ ເມື່ອວັນຈັນອາທິດແລ້ວນີ້ ພວກປະທ້ວງທີ່ນຸ່ງເສື້ອສີດຳເປັນສ່ວນໃຫຍ່ພາກັນສົ່ງສຽງຮ້ອງໂຮ ຂັດຄໍເລຂານຸການຝ່າຍຂ່າວຂອງປະທານາທິບໍດີ Arroyo ທີ່ໄດ້ຜ່ານດ່ານກັ້ນຂອງຕຳຫລວດຢູ່ໄກ້ໆກັບທຳນຽບປະທານາທິບໍດີ ອອກມາ ພົບກັບພວກປະທ້ວງເພື່ອໃຫ້ຄວາມໝັ້ນໃຈແກ່ພວກເຂົາເຈົ້າວ່າ ລັດຖະບານກຳລັງພະຍາຍາມນຳເອົາພວກຮັບຜິດຊອບ ມາລົງໂທດເພື່ອຄວາມຍຸດຕິທຳຢູ່ ໃນວັນສຸກແລ້ວນີ້ ທາງການຟີລິບປິນໄດ້ທຳການກ່າວຫາຢ່າງເປັນທາງການຕໍ່ ນາຍAndal Ampatuan Jr ເຈົ້າເມືອງໆນື່ງໃນແຂວງ Maguindanao ໃນຂໍ້ຫາຄາດຕະກຳໝູ່ ເຈົ້າໜ້າທີ່ໄດ້ນຳເອົາໂຕຜູ້ກ່ຽວ ໄປຍັງນະຄອນຫລວງມະນີລາ ຈາກພາກໃຕ້ຂອງຟີລິບປິນບ່ອນທີ່ຜູ້ກ່ຽວໄດ້ເຂົ້າມອບໂຕໃນວັນພະຫັດ ທາງການສົງໃສວ່າ ນາຍ Ampatuan ເປັນຜູ້ວາງແຜນການໂຈມຕີຂະບວນລົດຂອງຄູ່ແຂ່ງທາງການເມືອງ ຂອງເຂົາ ຄືທ່ານ Ismael Mangudadatu ທີ່ບັນທຸກຍາດມິດແລະພວກສະນັບສະນູນ ແລະນັກຂ່າວ ສິບກ່ວາຄົນ ໄປຈົດທະບຽນເລືອກຕັ້ງເປັນເຈົ້າແຂວງໃຫ້ທ່ານ Mangudadatu ນັ້ນ ປະທານາທິບໍດີຟີລິບປິນ ທ່ານນາງ Gloria Arroyo ປະກາດ ໃຫ້ຮູ້ໃນວັນຈັນມື້ນີ້ວ່າທ່ານນາງຈະສະມັກເລືອກຕັ້ງເປັນຜູ້ແທນລັດຖະສະພາແຫ່ງຊາດ ໃນປີໜ້າ ຫລັງຈາກສະໄໝການດຳລົງຕຳແໜ່ງຂອງທ່ານນາງສີ້ນສຸດລົງ ກົດໝາຍລັດຖະທຳມະນຸນຫ້າມທ່ານນາງ ບໍ່ໃຫ້ສະມັກເລືອກຕັ້ງປະທາ ນາທິບໍດີ ເປັນສະໄໝທີສອງ